ΟΔΗΓΙΑ ΤΗΣ ΕΠΙΤΡΟΠΗΣ της 25ης Ιουλίου 1975 περί προσαρμογής στην τεχνική πρόοδο της οδηγίας 71/320/ΕΟΚ του Συμβουλίου της 26ης Ιουλίου 1971, που αφορά στην προσέγγιση των νομοθεσιών των Κρατών μελών των αναφερομένων στην πέδηση ορισμένων κατηγοριών οχημάτων με κινητήρα και των ρυμουλκουμένων τους

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών μελών όσον αφορά στην έγκριση των οχημάτων με κινητήρα και των ρυμουλκουμένων τους(1), τροποποιουμένης από τη συνημμένη πράξη στη συνθήκη περί προσχωρήσεως στην ΕΟΚ και στην ΕΚΑΕ των νέων Κρατών μελών που υπεγράφη την 22α Ιανουαρίου 1972 στις Βρυξέλλες(2), και ιδίως τα άρθρα 11, 12 και 13,

την οδηγία 71/320/ΕΟΚ του Συμβουλίου της 26ης Ιουλίου 1971 περί προσεγγίσεως των νομοθεσιών των Κρατών μελών των αναφερομένων στην πέδηση ορισμένων κατηγοριών οχημάτων με κινητήρα και των ρυμουλκουμένων τους(3), τροποποιουμένης από τη συνημμένη πράξη στη συνθήκη περί προσχωρήσεως στην ΕΟΚ και στην ΕΚΑΕ των νέων Κρατών μελών που υπεγράφη την 22α Ιανουαρίου 1972 στις Βρυξέλλες, και ιδίως το άρθρο 5 αυτής(4),

Εκτιμώντας:

ότι με την οδηγία 74/132/ΕΟΚ της 11ης Φεβρουαρίου 1974 η Επιτροπή εθέσπισε τις προδιαγραφές προσαρμογής στην τεχνική πρόοδο της ανωτέρω οδηγίας του Συμβουλίου της 26ης Ιουλίου 1971(5)- ότι οι προδιαγραφές αυτές αφορούν αποκλειστικώς στη διόρθωση της πεδήσεως και όχι στις συνθήκες συμβιβασιμότητος-

ότι στο πλαίσιο της αποφυγής πραγματοποιήσεως ορισμένων συνόλων οχημάτων (οχημάτων ελκυστήρων και ρυμουλκουμένων οχημάτων) που είναι δυνατό να μη παρέχουν όλες τις εγγυήσεις ασφαλείας από απόψεως πεδήσεως, είναι σκόπιμο να συνδυασθούν οι προδιαγραφές αυτές των συνθηκών συμβιβασιμότητος μεταξύ οχημάτων ελκυστήρων και ρυμουλκουμένων οχημάτων- ότι η πρόοδος της τεχνικής σήμερα επιτρέπει όχι μόνο την έκδοση διατάξεων συμβιβασιμότητος αλλά και την εξασφάλιση της σωστής εφαρμογής τους-

ότι ο καθορισμός των προδιαγραφών επί των όρων συμβιβασιμότητος καθιστά απαραίτητη την τροποποίηση των προδιαγραφών που αφορούν στη διάταξη που επιτρέπει την προσαρμογή της πεδήσεως αναλόγως του φορτίου και οι οποίες αποτελούν το αντικείμενο του παραρτήματος της οδηγίας 74/132/ΕΟΚ της Επιτροπής-

ότι οι διατάξεις που αφορούν στα συστήματα κατά των εμπλοκών των τροχών θα θεσπισθούν αργότερα και ότι από αυτό το γεγονός μέχρι της ενάρξεως της ισχύος των προδιαγραφών αυτών είναι αναγκαίο τα οχήματα όλων των κατηγοριών εκτός των κατηγοριών O1 και O2 να υπόκεινται στις προδιαγραφές της οδηγίας αυτής, ακόμα και αν είναι εφοδιασμένα με συστήματα κατά των εμπλοκών-

ότι η παρούσα οδηγία προβλέπει σύντομη ημερομηνία ενάρξεως ισχύος των τροποποιημένων προδιαγραφών και ότι από τη στιγμή αυτή δεν δικαιολογείται πλέον η διατήρηση των διατάξεων των παραγράφων 2 και 3 του άρθρου 2 της οδηγίας 74/132/ΕΟΚ της Επιτροπής-

ότι οι διατάξεις της παρούσης οδηγίας είναι σύμφωνοι προς τη γνώμη της επιτροπής για την προσαρμογή στην τεχνική πρόοδο των οδηγιών που έχουν ως στόχο την εξάλειψη των τεχνικών εμποδίων στις συναλλαγές στον τομέα των οχημάτων με κινητήρα,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Οι παράγραφοι 2 και 3 του άρθρου 2 της οδηγίας 74/132/ΕΟΚ της Επιτροπής της 11ης Φεβρουαρίου 1974 περί προσαρμογής στην τεχνική πρόοδο της οδηγίας του Συμβουλίου της 26ης Ιουλίου 1971 περί προσεγγίσεως των νομοθεσιών των Κρατών μελών που αφορούν στην πέδηση ορισμένων κατηγοριών οχημάτων με κινητήρα και των ρυμουλκουμένων τους, καταργούνται από της θεσπίσεως της παρούσας οδηγίας.

Άρθρο 2

1. Τα παραρτήματα I, II και IX της οδηγίας 71/320/ΕΟΚ του Συμβουλίου της 26ης Ιουλίου 1971 περί προσεγγίσεως των νομοθεσιών των Κρατών μελών που αφορούν στην πέδηση ορισμένων κατηγοριών οχημάτων με κινητήρα και των ρυμουλκουμένων τους, τροποποιηθέντα από την οδηγία 74/132/ΕΟΚ της Επιτροπής της 11ης Φεβρουαρίου 1974, τροποποιούνται σύμφωνα με το παράρτημα της παρούσας οδηγίας.

2. Μέχρι την έναρξη ισχύος ειδικών διατάξεων που αφορούν στα συστήματα κατά των εμπλοκών των τροχών, τα οχήματα των κατηγοριών M1, M2, M3, N1, N2, N3, O3, και O4 τα εφοδιασμένα με τα συστήματα αυτά υπόκεινται στις διατάξεις της παρούσας οδηγίας.

Άρθρο 3

1. Από 1ης Ιανουαρίου 1976, τα Κράτη μέλη δεν δύνανται, για λόγους αφορώντες στους μηχανισμούς πεδήσεως:

- ούτε να αρνηθούν, για ένα τύπο οχήματος, την έγκριση ΕΟΚ ή την παράδοση του προβλεπομένου εγγράφου στο άρθρο 10 παράγραφος 1 τελευταία περίπτωση της οδηγίας 70/156/ΕΟΚ του Συμβουλίου της 6ης Φεβρουαρίου 1970, ή την έγκριση από εθνικής πλευράς,

- ούτε να απαγορεύσουν την έναρξη κυκλοφορίας των οχημάτων, εφόσον οι μηχανισμοί πεδήσεως αυτού του τύπου οχήματος ή οχημάτων ανταποκρίνονται στις προδιαγραφές της οδηγίας 71/320/ΕΟΚ της 26ης Ιουλίου 1971, τροποποιουμένης τελευταίως από την παρούσα οδηγία.

2. Από 1ης Οκτωβρίου 1976, τα Κράτη μέλη:

- δεν δύνανται πλέον να παραδίδουν το προβλεπόμενον έγγραφο στο άρθρο 10 παράγραφος 1 τελευταία περίπτωση της οδηγίας 70/156/ΕΟΚ του Συμβουλίου της 6ης Φεβρουαρίου 1970, για ένα τύπο οχήματος του οποίου οι μηχανισμοί πεδήσεως δεν ανταποκρίνονται στις προδιαγραφές της οδηγίας 71/320/ΕΟΚ του Συμβουλίου της 26ης Ιουλίου 1971, τροποποιουμένης τελευταίως από την παρούσα οδηγία,

- δύνανται να αρνηθούν την έγκριση από εθνικής πλευράς ενός τύπου οχήματος του οποίου οι μηχανισμοί πεδήσεως δεν ανταποκρίνονται στις προδιαγραφές της οδηγίας 71/320/ΕΟΚ του Συμβουλίου της 26ης Ιουλίου 1971 τροποποιουμένης τελευταίως από την παρούσα οδηγία.

3. Από 1ης Οκτωβρίου 1976, τα Κράτη μέλη δύνανται να απαγορεύσουν την έναρξη κυκλοφορίας οχημάτων των οποίων οι μηχανισμοί πεδήσεως δεν ανταποκρίνονται στις προδιαγραφές της οδηγίας 71/320/ΕΟΚ του Συμβουλίου της 26ης Ιουλίου 1971, τροποποιουμένης τελευταίως από την παρούσα οδηγία.

4. Πριν από την 1η Ιανουαρίου 1976, τα Κράτη μέλη εκδίδουν και δημοσιεύουν τις διατάξεις που είναι αναγκαίες για να συμμορφωθούν προς την παρούσα οδηγία. Ενημερώνουν αμέσως περί αυτού την Επιτροπή.

Άρθρο 4

Η παρούσα οδηγία απευθύνεται στα Κράτη μέλη.

Έγινε στις Βρυξέλλες, στις 25 Ιουλίου 1975.

Για την Επιτροπή

Ο Πρόεδρος

Francois-Xavier ORTOLI

(1) ΕΕ αριθ. Ν 42 της 23. 2. 1970, σ. 1.

(2) ΕΕ αριθ. Ν 73 της 27. 3. 1972, σ. 115 και 157.

(3) ΕΕ αριθ. Ν 202 της 6. 9. 1971, σ. 37.

(4) ΕΕ αριθ. Ν 73 της 27. 3. 1972, σ. 118, 119 και 158.

(5) ΕΕ αριθ. Ν 74 της 19. 3. 1974, σ. 7.

ΠΑΡΑΡΤΗΜΑ

Τροποποίηση των παραρτημάτων της οδηγίας 71/320/ΕΟΚ του Συμβουλίου της 26ης Ιουλίου 1971 ΠΑΡΑΡΤΗΜΑ I: ΟΡΙΣΜΟΙ ΚΑΙ ΠΡΟΔΙΑΓΡΑΦΕΣ ΚΑΤΑΣΚΕΥΗΣ ΚΑΙ ΤΟΠΟΘΕΤΗΣΕΩΣ

Σημείο 2.2.1.12.2.: Η βλάβη ενός τμήματος των υδραυλικών μεταδόσεων πρέπει να υποδεικνύεται στον οδηγό από μια διάταξη που περιλαμβάνει ένα ερυθρό ενδεικτικό φωτιζόμενο, το αργότερο όταν ο μοχλός χειρισμού τίθεται σε ενέργεια. Πάντως, είναι αποδεκτή μια διάταξη που περιλαμβάνει ένα ερυθρό ενδεικτικό φωτιζόμενο, όταν το επίπεδο του υγρού εντός της δεξαμενής του καθίσταται κατώτερο από την προσδιοριζομένη από τον κατασκευαστή τιμή. Το ενδεικτικό πρέπει να είναι ορατό ακόμη και κατά την ημέρα. Η καλή κατάσταση του λαμπτήρα πρέπει να είναι δυνατόν να ελεγχθεί εύκολα από τον οδηγό. Η βλάβη ενός στοιχείου της διατάξεως δεν πρέπει να επιφέρει πλήρη απώλεια αποτελεσματικότητος αυτής της διατάξεως πεδήσεως.

ΠΑΡΑΡΤΗΜΑ II: ΔΟΚΙΜΕΣ ΠΕΔΗΣΕΩΣ ΚΑΙ ΕΠΙΔΟΣΕΙΣ ΤΩΝ ΔΙΑΤΑΞΕΩΝ ΠΕΔΗΣΕΩΣ Σημείο 1.1.3.4.: Με την επιφύλαξη των διατάξεων του σημείου 1.1.4.2 που ακολουθεί, η οδός πρέπει να έχει επιφάνεια που να παρέχει καλές συνθήκες προσφύσεως.

Στο σημείο 1.1.4.1. προστίθεται το σημείο:

1.1.4.2. Η συμπεριφορά των οχημάτων των κατηγοριών M1, M2, M3, N1, N2, N3, O3 και O4 επί μιας οδού που δίδει μειωμένες συνθήκες προσφύσεως να πληροί τις υποδεικνυόμενες στο συμπληρωματικό παράρτημα συνθήκες.

Συμπληρωματικό παράρτημα στο σημείο 1.1.4.2.: ΚΑΤΑΝΟΜΗ ΤΗΣ ΠΕΔΗΣΕΩΣ ΜΕΤΑΞΥ ΤΩΝ ΑΞΟΝΩΝ ΤΩΝ ΟΧΗΜΑΤΩΝ

1. ΓΕΝΙΚΕΣ ΔΙΑΤΑΞΕΙΣ

Τα οχήματα των κατηγοριών M1, M2, M3, N1, N2, N3, O3 και O4 πρέπει να πληρούν τις προδιαγραφές του παρόντος συμπληρωματικού παραρτήματος. Αν μία ειδική διάταξη χρησιμοποιείται με αυτό το σκοπό, πρέπει να λειτουργεί αυτόματα.

2. ΣΥΜΒΟΛΑ

i = δείκτης του άξονα (i = 1, εμπρόσθιος άξονας- i = 2, δεύτερος άξονας)

Pi = κάθετη αντίδραση της οδού επί του άξονα i με στατικές συνθήκες

Ni = κάθετη αντίδραση της οδού επί του άξονα i κατά την πέδηση

Ti = εξασκουμένη υπό των πεδών δύναμη επί του άξονα i με τις συνθήκες πεδήσεως επί οδού

fi = Ti/Ni χρησιμοποιουμένη πρόσφυση του άξονα i(1)J = επιβράδυνση του οχήματος

g = επιτάχυνση της βαρύτητος: g = 10 m/s2

z = ποσοστό πεδήσεως του οχήματος = j/g(2)P = βάρος του οχήματος

h = ύψος του κέντρου βάρους

E = αποτύπωμα (του ελαστικού)

k = θεωρητικός συντελεστής προσφύσεως μεταξύ ελαστικού και οδού

Kc = συντελεστής διορθώσεως - ημιρυμουλκούμενο με φορτίο

Kv = συντελεστής διορθώσεως - ημιρυμουλκούμενο χωρίς φορτίο

TM = άθροισμα των δυνάμεων πεδήσεως στην περιφέρεια όλων των τροχών του οχήματος που έλκει το ρυμουλκούμενο ή το ημιρυμουλκούμενο

PM = ολικό στατικό βάρος μεταδιδόμενο στο έδαφος από όλους τους τροχούς του οχήματος που έλκει το ρυμουλκούμενο ή το ημιρυμουλκούμενο, όπως προβλέπεται στα σημεία 3.1.4 και 3.1.5 αντιστοίχως

Pm = πίεση του αγωγού του οργάνου χειρισμού μετρουμένη στην κεφαλή συζεύξεως

TR = άρθροισμα των δυνάμεων πεδήσεως στην περιφέρεια όλων των τροχών του ρυμουλκουμένου ή του ημιρυμουλκουμένου

PR = ολικό στατικό βάρος μεταδιδόμενο στο έδαφος από όλους τους τροχούς του ρυμουλκουμένου ή του ημιρυμουλκουμένου

PRmax = τιμή του PR για το μέγιστο βάρος του ημιρυμουλκουμένου

ER = απόσταση μεταξύ του γόμφου και του κέντρου του άξονα (των αξόνων) του ημιρυμουλκουμένου

hR = ύψος του κέντρου βάρους του ημιρυμουλκουμένου υπεράνω του εδάφους

3. ΠΡΟΔΙΑΓΡΑΦΕΣ ΓΙΑ ΤΑ ΟΧΗΜΑΤΑ ΜΕ ΚΙΝΗΤΗΡΑ

3.1. Οχήματα με δύο άξονες

3.1.1.(3) Για τις τιμές του k μεταξύ 0,2 και 0,8 όλες οι κατηγορίες οχημάτων πρέπει να πληρούν τη σχέση:

z 0,1 + 0,85 (k 0,2)

Για όλες τις καταστάσεις φορτώσεως του οχήματος, η καμπύλη της χρησιμοποιουμένης προσφύσεως του εμπροσθίου άξονα πρέπει να ευρίσκεται υπεράνω της καμπύλης του οπισθίου άξονα:

- για όλα τα ποσοστά πεδήσεως μεταξύ 0,15 και 0,8 πρόκειται περί οχημάτων της κατηγορίας M1.

Πάντως, για τα οχήματα της κατηγορίας αυτής, στην περιοχή των τιμών του z που περιλαμβάνονται μεταξύ 0,3 και 0,45 μία αναστροφή των καμπυλών προσφύσεως είναι αποδεκτή με την προϋπόθεση ότι η καμπύλη προσφύσεως του οπισθίου άξονα δεν υπερβαίνει πλέον των 0,05 την ευθεία της εξισώσεως k = z (ευθεία ισοπροσφύσεως) (βλ. διάγραμμα 1A).

- για όλα τα ποσοστά πεδήσεως μεταξύ 0,15 και 0,30, αν πρόκειται περί οχημάτων των άλλων κατηγοριών. Η συνθήκη αυτή πληρούται επίσης αν για τα ποσοστά πεδήσεως μεταξύ 0,15 και 0,30 οι καμπύλες της χρησιμοποιουμένης προσφύσεως για κάθε άξονα κείνται μεταξύ δύο ευθειών παραλλήλων προς την ευθεία ισοπροσφύσεως με εξισώσεις k = z +- 0,08 (βλ. διάγραμμα 1 B), και αν η καμπύλη της χρησιμοποιουμένης προσφύσεως γα τον οπίσθιο άξονα, για ποσοστά πεδήσεως z 0,3, πληροί τη σχέση:

z 0,3 + 0,74 (k 0,38)

3.1.2. Η πίεση επί της κεφαλής συζεύξεως του αγωγού του οργάνου χειρισμού ενός οχήματος με κινητήρα το οποίο επιτρέπεται να έλκει ένα ρυμουλκούμενο εξοπλισμένο με σύστημα πεδήσεως με αέρα δεν πρέπει να επηρεάζεται από τη λειτουργία των διατάξεων ρυθμίσεως της πιέσεως επί των αξόνων του έλκοντος οχήματος.

3.1.3. Για την εξακρίβωση της προδιαγραφής του σημείου 3.1.1, ο κατασκευαστής πρέπει να δώσει τις καμπύλες της χρησιμοποιουμένης προσφύσεως του εμπροσθίου και του οπισθίου άξονα τις υπολογισμένες βάσει των τύπων:

f1 = =

f2 = =

3.1.4. Οχήματα άλλα εκτός των οχημάτων ελκυστήρων για ημιρυμουλκούμενα.

3.1.4.1. Οι καμπύλες χαράσσονται για τις δύο ακόλουθες καταστάσεις φορτίσεως:

- χωρίς φορτίο, σε λειτουργία μετά του οδηγού στη θέση του,

- υπό φορτίο. Στην περίπτωση που προβλέπονται πολλές δυνατότητες κατανομής του φορτίου, λαμβάνεται υπόψη αυτή κατά την οποία ο εμπρόσθιος άξονας είναι ο πλέον φορτωμένος.

Το ύψος του κέντρου βάρους προσδιορίζεται από τον κατασκευαστή.

Στην περίπτωση των οχημάτων που είναι εξοπλισμένα με πέδηση με αέρα, είτε πρόκειται περί ρυμουλκουμένων είτε πρόκειται περί οχημάτων ελκυστήρων τα οποία επιτρέπεται να έλκουν ένα ρυμουλκούμενο, ο αποδεκτός λόγος μεταξύ, αφενός, των ποσοστών πεδήσεως TR/PR ή TM/PM και, αφετέρου, της πιέσεως Pm, πρέπει να κείται εντός των δεικνυομένων στο διάγραμμα 2 ζωνών.

3.1.5. Οχήματα ελκυστήρες για ημιρυμουλκούμενα.

3.1.5.1. Οχήματα ελκυστήρες μετά κενού ημιρυμουλκουμένου

Ένας ελκυστήρας σε κατάσταση λειτουργίας μετά του οδηγού στη θέση του και ένα κενό ημιρυμουλκούμενο θεωρούνται ως ένα αρθρωμένο σύνολο χωρίς φορτίο. Το δυναμικό φορτίο του ημιρυμουλκουμένου επί του ελκυστήρα παρίσταται υπό του εφαρμοζομένου επί του γόμφου του καθίσματος ζεύξεως στατικού βάρους και είναι ίσο προς 15% του μεγίστου βάρους επί του καθίσματος ζεύξεως.

Για τον ελκυστήρα λαμβάνεται το ύψος του κέντρου βάρους το προσδιοριζόμενο από τον κατασκευαστή. Μεταξύ των καταστάσεων "όχημα ελκυστήρας μετά κενού ημιρυμουλκουμένου" και "όχημα ελκυστήρας μόνο", οι δυνάμεις πεδήσεως πρέπει να έχουν ρυθμισθεί από τη διάταξη κατά συνεχή τρόπο. Οι δυνάμεις πεδήσεως που αφορούν το "όχημα ελκυστήρας μόνο" επαληθεύονται.

3.1.5.2. Οχήματα ελκυστήρες μετά φορτωμένου ημιρυμουλκουμένου

Ένα όχημα ελκυστήρας σε κατάσταση λειτουργίας μετά του οδηγού στη θέση του και ένα φορτωμένο ημιρυμουλκούμενο θεωρούνται ως ένα αρθρωμένο σύνολο μετά φορτίου. Το δυναμικό φορτίο του ημιρυμουλκουμένου επί του οχήματος ελκυστήρα, παρίσταται από ένα στατικό βάρος Ps εφαρμοζόμενο επί του γόμφου του καθίσματος ζεύξεως και ίσο προς:

Ps = Pso (1 + 0,45 z)

όπου Pso παριστά τη διαφορά του μεγίστου βάρους του οχήματος υπό φορτίο και του βάρους του χωρίς φορτίο.

Λαμβάνεται ως h η τιμή: h =

όπου

ho είναι το ύψος του κέντρου βάρους του οχήματος ελκυστήρα,

hs είναι το ύψος του επιπέδου στηρίξεως του ημιρυμουλκουμένου επί του καθίσματος ζεύξεως,

Po είναι το βάρος του οχήματος ελκυστήρα χωρίς φορτίο:

Π = Po + Ps = P1 + P2.

3.1.5.3. Για τα οχήματα τα εξοπλισμένα με ένα σύστημα πεδήσεως με αέρα, ο αποδεκτός λόγος μεταξύ του ποσοστού πεδήσεως TM/PM και της πιέσεως πρέπει να κείται εντός των δεικνυομένων στο διάγραμμα 3 ζωνών.

3.2. Οχήματα με πλέον των δύο αξόνων

Οι προδιαγραφές του σημείου 3.1 είναι εφαρμόσιμες στα έχοντα περισσότερους από δύο άξονες οχήματα. Οι προδιαγραφές του σημείου 3.1.1 θεωρείται ότι πληρούνται αν, όσον αφορά στην σειρά της εμπλοκής, για τα ποσοστά πεδήσεως μεταξύ 0,15 και 0,30, η χρησιμοποιουμένη πρόσφυση για ένα τουλάχιστον εκ των εμπροσθίων αξόνων είναι ανώτερη της χρησιμοποιουμένης προσφύσεως για ένα τουλάχιστον εκ των οπισθίων αξόνων.

4. ΠΡΟΔΙΑΓΡΑΦΗ ΓΙΑ ΤΑ ΗΜΙΡΥΜΟΥΛΚΟΥΜΕΝΑ

Για τα ημιρυμουλκούμενα των οποίων η εγκατάσταση του μηχανισμού πεδήσεως χρησιμοποιεί πεπιεσμένο αέρα:

Ο αποδεκτός λόγος μεταξύ του ποσοστού πεδήσεως TR/PR και της πιέσεως pm πρέπει να κείται εντός δύο ζωνών που προκύπτουν εκ των διαγραμμάτων 4A και 4B για τις καταστάσεις με και χωρίς φορτίο. Η συνθήκη αυτή πρέπει να πληρούται για όλες τις αποδεκτές καταστάσεις φορτώσεως για τους άξονες του ημιρυμουλκουμένου.

5. ΠΡΟΔΙΑΓΡΑΦΕΣ ΓΙΑ ΤΑ ΡΥΜΟΥΛΚΟΥΜΕΝΑ

5.1. Οι ακόλουθες προδιαγραφές εφαρμόζονται μόνο στα ρυμουλκούμενα των οποίων η εγκατάσταση της διατάξεως πεδήσεως χρησιμοποιεί πεπιεσμένο αέρα. Δεν εφαρμόζονται στα ρυμουλκούμενα με ένα άξονα και στα ρυμουλκούμενα με δύο άξονες απέχοντες λιγώτερον από 2 μέτρα.

5.2. Για τα ρυμουλκούμενα με δύο άξονες που δεν εξαιρούνται λόγω των προδιαγραφών του σημείου 5.1, εφαρμόζονται οι προδιαγραφές του σημείου 3.1.

5.3. Τα ρυμουλκούμενα με περισσότερους από δύο άξονες υπόκεινται στις προδιαγραφές του σημείου 3.2.

6. ΟΡΟΙ ΠΟΥ ΠΡΕΠΕΙ ΝΑ ΠΛΗΡΟΥΝΤΑΙ ΣΕ ΠΕΡΙΠΤΩΣΗ ΒΛΑΒΗΣ ΤΟΥ ΣΥΣΤΗΜΑΤΟΣ ΚΑΤΑΝΟΜΗΣ ΤΗΣ ΠΕΔΗΣΕΩΣ

Όταν πληρούνται οι συνθήκες του παρόντος συμπληρωματικού παραρτήματος μέσω μιας ειδικής διατάξεως (παραδείγματος χάρη, αν γίνεται μηχανικός χειρισμός από το σύστημα αναρτήσεως του οχήματος), πρέπει να είναι δυνατό, σε περίπτωση βλάβης της διατάξεως αυτής ή του χειρισμού της, το όχημα να σταματήσει υπό τους προβλεπόμενους για την εφεδρική πέδηση όρους, αν πρόκειται για ένα όχημα με κινητήρα. Για τα ρυμουλκούμενα και τα ημιρυμουλκούμενα πρέπει σε περίπτωση βλάβης του οργάνου χειρισμού της ειδικής διατάξεως να επιτυγχάνεται τουλάχιστον το 30% της προδιαγραφομένης αποτελεσματικότητος της κυρίως πεδήσεως.

7. ΣΗΜΑΝΣΗ

7.1. Επί των οχημάτων, εκτός αυτών που ανήκουν στην κατηγορία M1, για τα οποία οι όροι του παρόντος συμπληρωματικού παραρτήματος πληρούνται με μία διάταξη στην οποία γίνεται μηχανικός χειρισμός από το σύστημα αναρτήσεως του οχήματος, πρέπει να υπάρχουν σημεία αναγνωρίσεως, προσδιορίζοντα την έκταση της ωφελίμου διαδρομής της διατάξεως μεταξύ των θέσεων που αντιστοιχούν στην κατάσταση χωρίς φορτίο και στην κατάσταση με φορτίο του οχήματος.

7.2. Όταν πληρούνται οι συνθήκες του παρόντος συμπληρωματικού παραρτήματος με μία διάταξη που δρα με πεπιεσμένον αέρα, πρέπει να υποδεικνύονται επί του οχήματος οι τιμές της πιέσεως στην έξοδο της διατάξεως κατά τη διάρκεια μιας πλήρους πεδήσεως πραγματοποιουμένης για τις δύο καταστάσεις του οχήματος δηλαδή χωρίς φορτίο και με φορτίο.

7.3. Τα αναφερόμενα σήματα στα σημεία 7.1. και 7.2. ανωτέρω πρέπει να έχουν τεθεί σε ορατή θέση και κατά τρόπο ανεξίτηλο.

8. ΕΛΕΓΧΟΣ ΤΟΥ ΟΧΗΜΑΤΟΣ

Κατά τη διαδικασία εγκρίσεως ΕΟΚ ενός οχήματος η επιφορτισμένη με τις δοκιμές υπηρεσία πρέπει να προβεί στις επαληθεύσεις και ενδεχομένως στις συμπληρωματικές δοκιμές τις οποίες κρίνει αναγκαίες για να βεβαιωθεί ότι οι προδιαγραφές του παρόντος συμπληρωματικού παραρτήματος πληρούνται. Το πρακτικό των συμπληρωματικών δοκιμών πρέπει να επισυναφθεί στο δελτίο εγκρίσεως ΕΟΚ.

ΔΙΑΓΡΑΜΜΑ 1 Α

ΟΧΗΜΑΤΑ ΤΗΣ ΚΑΤΗΓΟΡΙΑΣ M1

(βλ. σημείο 3.1.1.)

ΔΙΑΓΡΑΜΜΑ 1 Β

ΟΧΗΜΑΤΑ ΜΕ ΚΙΝΗΤΗΡΑ ΕΚΤΟΣ ΑΥΤΩΝ ΤΗΣ ΚΑΤΗΓΟΡΙΑΣ M1

(βλ. σημείο 3.1.1.)

ΔΙΑΓΡΑΜΜΑ 2

ΟΧΗΜΑΤΑ ΕΛΚΥΣΤΗΡΕΣ ΚΑΙ ΡΥΜΟΥΛΚΟΥΜΕΝΑ

(βλ. σημείο 3.1.4.1.)

ΔΙΑΓΡΑΜΜΑ 3

ΟΧΗΜΑΤΑ ΕΛΚΥΣΤΗΡΕΣ ΓΙΑ ΗΜΙΡΥΜΟΥΛΚΟΥΜΕΝΑ

(βλ. σημείο 3.1.5.)

ΔΙΑΓΡΑΜΜΑ 4 Α

ΗΜΙΡΥΜΟΥΛΚΟΥΜΕΝΑ

(βλ. σημείο 4)

ΔΙΑΓΡΑΜΜΑ 4 Β

(βλ. σημείο 4)

Επεξηγηματική σημείωση για τη χρησιμοποίηση του διαγράμματος 4 B

1. Σχέση από την οποία προκύπτει το διάγραμμα 4 Β:

K=[1,7 ] [1,35 (1,0+(hR 1,2))] [1,0 ] []

2. Περιγραφή του τρόπου χρησιμοποιήσεως με τη βοήθεια ενός πραγματικού παραδείγματος.

2.1. Οι γραμμές και οι διακεκομμένες γραμμές του διαγράμματος 4 B αναφέρονται στον προσδιορισμό των συντελεστών Kc και Kv για τα ακόλουθο όχημα, όπου:

"" ID="1">P> ID="2">24 τ> ID="3">4,2 τ"> ID="1">PR> ID="2">15 τ> ID="3">3 τ"> ID="1">PRmax> ID="2">15 τ> ID="3">15 τ"> ID="1">hR> ID="2">1,8 μ> ID="3">1,4 μ"> ID="1">ER> ID="2">6,0 μ> ID="3">6,0 μ">

Στα κατωτέρω σημεία οι αριθμοί εντός παρενθέσεων αναφέρονται μόνο στο χρησιμοποιούμενο όχημα για να απεικονίσουν τον τρόπο χρήσεως του διαγράμματος 4 B.

2.2. Υπολογισμός των λόγων-

α) [] με φορτίο (=1,6)

β) [] χωρίς φορτίο (=1,4)

γ) [] χωρίς φορτίο (=0,2)

2.3. Προσδιορισμός του συντελεστή διορθώσεως με φορτίο Kc

α) Η κατάλληλη τιμή του μεγέθους hR (hR = 1,8 μ) θεωρείται ως σημείο εκκινήσεως

β) Μετακινούμεθα οριζοντίως προς την κατάλληλη γραμμή P/PR (P/PR = 1,6)

γ) Μετακινούμεθα κατακορύφως προς τη γραμμή ER (ER = 6,0 μ)

δ) Μετακινούμεθα οριζοντίως προς τον άξονα των τιμών Kc, η τιμή του Kc είναι ο ζητούμενος συντελεστής διορθώσεως με φορτίο (Kc = 1,04).

2.4. Προσδιορισμός του συντελεστού διορθώσεως άνευ φορτίου Kv

2.4.1. Προσδιορισμός του συντελεστού K2

α) Η τιμή του μεγέθους hR (hR = 1,4) μ θεωρείται ως σημείο εκκινήσεως

β) Μετακινούμεθα οριζοντίως προς την κατάλληλη γραμμή PR/PRmax και που ευρίσκεται στην ομάδα καμπυλών την πλησιέστερη προς τον κατακόρυφο άξονα (PR/PRmax = 0,2)

γ) Μετακινούμεθα κατακορύφως προς τον οριζόντιο άξονα και λαμβάνομε την τιμή του K2 (K2 = 0,13).

2.4.2. Προσδιορισμός του συντελεστή K1

α) Η κατάλληλη τιμή του μεγέθους hR (hR = 1,4 m) θεωρείται ως σημείο εκκινήσεως

β) Μετακινούμεθα οριζοντίως προς την κατάλληλη γραμμή P/PR (P/PR = 1,4)

γ) Μετακινούμεθα κατακορύφως προς την κατάλληλη γραμμή ER (ER = 6,0 m)

δ) Μετακινούμεθα οριζοντίως προς την κατάλληλη γραμμή PR/PRmax και που ευρίσκεται στην ομάδα καμπυλών την πλέον απομακρυσμένη από τον κατακόρυφο άξονα (PR/PRmax = 0,2)

ε) Μετακινούμεθα κατακορύφως προς τον οριζόντιο άξονα και λαμβάνομε την τιμή του K1 (K1 = 1,79)

2.4.3. Προσδιορισμός του συντελεστού Kv

Ο συντελεστής διορθώσεως χωρίς φορτίο Kv λαμβάνεται από την ακόλουθη έκφραση:

Kv = K1 K2 (Kv = 1,66)

ΠΑΡΑΡΤΗΜΑ IX ΥΠΟΔΕΙΓΜΑ ΓΝΩΣΤΟΠΟΙΗΣΕΩΣ ΣΧΕΤΙΚΗΣ ΠΡΟΣ ΤΗΝ ΕΓΚΡΙΣΗ ΕΟΚ ΕΝΟΣ ΤΥΠΟΥ OΧΗΜΑΤΟΣ ΟΣΟΝ ΑΦΟΡΑ ΣΤΗΝ ΠΕΔΗΣΗ Μετά το σημείο 17, προστίθενται τα ακόλουθα νέα σημεία 17δίς και 17δίς 1:

17δίς Κατανομή της πεδήσεως μεταξύ των αξόνων του οχήματος.

17δίς 1. Το όχημα πληροί τις προδιαγραφές του συμπληρωματικού παραρτήματος στο σημείο 1.1.4.2.......ναι/όχι(4).

(1) Ορίζονται ως καμπύλες των χρησιμοποιουμένων από το όχημα προσφύσεων, οι καμπύλες που δίνουν, για καθορισμένες συνθήκες φορτώσεως, τις χρησιμοποιούμενες προσφύσεις από κάθε άξονα i σε συνάρτηση με το ποσοστό πεδήσεως του οχήματος.

(2) Για τα ημιρυμουλκούμενα, z είναι η δύναμη πεδήσεως διηρημένη δια του στατικού βάρους επί του (ή των) άξονα (ων) του ημιρυμουλκουμένου.

(3) Οι προδιαγραφές του σημείου 3.1.1 δεν αφορούν τις διατάξεις του παραρτήματος II για τις προδιαγραφόμενες επιδόσεις πεδήσεως. Αν, πάντως, κατά τους πραγματοποιούμενους ελέγχους σύμφωνα με τις προδιαγραφές του σημείου 3.1.1 επιτυγχάνονται ποσοστά πεδήσεως ανώτερα των προδιαγραφομένων στο παράρτημα II, εφαρμόζονται οι προδιαγραφές οι σχετικές με τις καμπύλες χρησιμοποιούμενης προσφύσεως στο εσωτερικό της ζώνης που απεικονίζεται σε κάθε ένα από τα διαγράμματα 1A και 1B και η οποία οριοθετείται από τις ευθείες k = 0,8, και z = 0,8.